**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**« » « » 2017 թվականի N -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՀՈՒՆԻՍԻ 10-Ի N 633-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2015 թվականի հունիսի 10-ի «Շարժական գույքի նկատմամբ ապահովված իրավունքների գրանցամատյանից տեղեկատվություն և քաղվածքներ տրամադրելու կարգը հաստատելու մասին» թիվ 633-Ն որոշմամբ հաստատված հավելված N 2-ի 3-րդ կետը շարադրել հետևյալ խմբագրությամբ.

«3. Սույն Կարգի 2-րդ կետով նախատեսված փաստաթղթերն անմիջականորեն ներկայացվում են գործակալություն կամ հանձնվում են ՀՀ կառավարության լիազորած օպերատորին այսուհետ՝ օպերատոր: Քաղվածքը տրամադրվում է գործակալության կողմից կամ օպերատորի միջոցով: Օպերատորի միջոցով տրամադրված քաղվածքի օրինակը հաստավում է օպերատորի կնիքով և համարվում է գործակալության կողմից օպերատորին էլեկտրոնային կրիչի վրա փոխանցված քաղվածքի բնօրինակ:»:

2. Սույն որոշումն ուժի մեջ է մտնում նոյեմբերի 10-ից:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՀՈՒՆԻՍԻ 10-Ի N 633-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Ընթացիկ իրավիճակը և իրավական ակտի ընդունման անհրաժեշտությունը.**

Ներկայումս Հայաստանի Հանրապետության արդարադատության նախարարության աշխատակազմի իրավաբանական անձանց պետական ռեգիստրի գործակալության կողմից քաղաքացիներին և իրավաբանական անձանց մատուցվում են որոշակիծառայություններ, մասնավորապես՝ շարժական գույքի նկատմամբ ապահովված իրավունքների գրանցման մասին տեղեկատվության հավաքում, մշակում, տրամադրում, դասակարգում և արխիվացում, շարժական գույքի նույնականացման ապահովում, ինչպես նաև սահմանված կարգով գրանցամատյանից տեղեկությունների տրամադրում: Վերընշված ծառայություններից օգտվելու համար քաղաքացիները և իրավաբանական անձինք շարժական գույքի նկատմամբ ապահովված իրավունքների գրանցում իրականացնող մարմին անձամբ պետք է ներկայացնեն ծառայությունների մատուցման համար օրենսդրությամբ նախատեսված դիմում և այլ փաստաթղթերը: Սակայն այդպիսի իրավակարգավորման պայմաններում Հայաստանի Հանրապետության արդարադատության նախարարության աշխատակազմի իրավաբանական անձանց պետական ռեգիստրի գործակալության սպասարկման կենտրոններից հեռու բնակվող կամ գտնվող անձանց համար ստեղծվում են լրացուցիչ դժվարություններ, որոնք կապված են լրացուցիչ ֆինանսական միջոցների և ժամանակի ծախսման հետ:

Քաղաքացիների և իրավաբանական անձանց կողմից շարժական գույքի նկատմամբ ապահովված իրավունքների գրանցումը երբեմն առաջացնում է որոշակի խնդիրներ: Այդ խնդիրների որոշակի մասն էլ պայմանավորված է այն հանգամանքի հետ, որ շարժական գույքի նկատմամբ ապահովված իրավունքների գրանցման համար առկա չեն փաստաթղթերի ստացման, փոխադրման կամ դրանց հանձնման համար նախատեսված միասնական կենտրոններ: Որի արդյունքում քաղաքացիների և իրավաբանական անձանց ստիպված են լինում ծախսել լրացուցիչ ժամանակ և ռեսուրսներ:

ՀՀ կառավարության 2016 թվականի սեպտեմբերի 8-ի «Հայաստանի Հանրապետության կառավարության 2002 թվականի նոյեմբերի 28-ի N 1917-ն որոշման մեջ փոփոխություններ կատարելու, Հայաստանի Հանրապետության կառավարության 2002 թվականի նոյեմբերի 28-ի N 1918-ն որոշման մեջ փոփոխություններ ու լրացումներ կատարելու և Հայաստանի Հանրապետության կառավարության 2015 թվականի մարտի 5-ի N 210-ն որոշումն ուժը կորցրած ճանաչելու մասին» N 945-Ն որոշմամբ իրավաբանական անձանց պետական ռեգիստրի գործակալությունը և շարժական գույքի նկատմամբ ապահովված իրավունքների գրանցման գործակալությունը միացման միջոցով վերակազմակերպել է Հայաստանի Հանրապետության արդարադատության նախարարության աշխատակազմի իրավաբանական անձանց պետական ռեգիստրի գործակալության: Որի արդյունքում ՀՀ կառավարության կողմից լիազորված օպերատորի կողմից շարժական գույքի նկատմամբ ապահովված իրավունքների գրանցման կարգի հետ կապված հարաբերությունները կարգավորվել են Հայաստանի Հանրապետության կառավարության 2013 թվականի հոկտեմբերիի 10-ի **«Իրավաբանական անձանց պետական գրանցում, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառում իրականացնող մարմնի սպասարկման գրասենյակների գործառույթները նոտարների, փաստաբանների, փաստաբանական գրասենյակների և այլ անձանց կողմից իրականացվելու կարգը սահմանելու մասին**» N 1110-Ն որոշմամբ:

1. **Առաջարկվող լուծումները.**

Սույն նախագծով առաջարկվում է ՀՀ կառավարության կողմից լիազորված օպերատորներին վերապահել շարժական գույքի նկատմամբ ապահովված իրավունքների գրանցման մարմնի կողմից մատուցվող ծառայությունների համար նախատեսված պետական տուրքի և օրենքով նախատեսված այլ վճարների գանձման, մատուցվող ծառայությունների համար անհրաժեշտ փաստաթղթերի ընդունման, փոխադրման և հանձնման, դիմումը և դրան կից ներկայացված փաստաթղթերի ցանկն ամբողջական չլինելու դրանք համալրելու առաջարկ ներկայացնելու, անհրաժեշտության դեպքում դիմողին խորհրդատվության տրամադրելու, վարչարարության իրականացման արդյունքում ընդունված ակտի հանձնումը դիմողին ապահովելու գործառույթ:

1. **Նախագծի մշակման գործընթացում ներգրավված ինստիտուտները և անձինք.**

Նախագիծը մշակվել է Հայաստանի Հանրապետության արդարադատության նախարարության կողմից:

1. **Ակնկալվող արդյունքը.**

Նախագծի ընդունման դեպքում նախատեսվում է կառավարության կողմից լիազորված օպերատորներին վերապահել Հայաստանի Հանրապետության արդարադատության նախարարության աշխատակազմի իրավաբանական անձանց պետական ռեգիստրի գործակալության կողմից մատուցվող որոշ ծառայությունների հետ կապված դիմողի նույնականացման, պետական մարմինների կողմից մատուցվող ծառայությունների համար նախատեսված պետական տուրքի և օրենքով նախատեսված այլ վճարների գանձման, մատուցվող ծառայությունների համար անհրաժեշտ փաստաթղթերի ընդունման, փոխադրման և հանձնման, դիմումը և դրան կից ներկայացված փաստաթղթերի ցանկն ամբողջական չլինելու դրանք համալրելու առաջարկ ներկայացնելու, անհրաժեշտության դեպքում դիմողին խորհրդատվության տրամադրման, վարչարարության իրականացման արդյունքում ընդունված ակտի հանձնումը դիմողին ապահովելու գործառույթ:

**Տ Ե Ղ Ե Կ Ա Ն Ք 1**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՀՈՒՆԻՍԻ 10-Ի N 633-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ**

«Հայաստանի Հանրապետության կառավարության 2015 թվականի հունիսի 10-ի N 633-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման **ընդունման կապակցությամբ** այլ իրավական ակտերում փոփոխություններ և լրացումներ կատարելու անհրաժեշտություն չկա:

**Տ Ե Ղ Ե Կ Ա Ն Ք 2**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՀՈՒՆԻՍԻ 10-Ի N 633-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության կառավարության 2015 թվականի հունիսի 10-ի N 633-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման ընդունման **կապակցությամբ պետական կամ տեղական ինքնակառավարման մարմնի բյուջեում ծախսերի կամ եկամուտների էական ավելացում կամ նվազեցում չի նախատեսվում:**

|  |  |  |  |  |  |
| --- | --- | --- | --- | --- | --- |
| Պետական բյուջեում կամ տեղական ինքնակառավարման մարմինների  բյուջեների վրա ազդեցությունը | | | | | |
| Ցուցանիշներ | ընթացիկ (2017)  տարի | | Հաջորդող 3 տարիները | | |
| 2018 թ. | 2019 թ. | 2020 թ. |
| Ըստ 2016 թվականի պետական բյուջեի | Փոփոխու-թյունը 2016 թվականի պետական բյուջեի համեմատ | Փոփոխությունն ընթացիկ տարվա համեմատ (2017 թվական) | Փոփոխությունն ընթացիկ տարվա համեմատ (2017 թվական) | Փոփոխությունն ընթացիկ տարվա համեմատ (2017 թվական) |
| 1 | 2 | 3 | 4 | 5 | 6 |
| 1. Եկամուտներ | - | - | - | - | - |
| 1.1. պետական բյուջեի եկամուտներ | - | - | - | - | - |
| 1.2. ՏԻՄ եկամուտներ | - | - | - | - | - |
| 2. Ծախսեր | - | - | - | - | - |
| 2.1. պետական բյուջեի ծախսեր | - | - | - | - | - |
| 2.2. ՏԻՄ բյուջեի ծախսեր | - | - | - | - | - |
| 3. Ֆիսկալ ազդեցության գնահատական | 0 | - | - | - | - |
| 3.1. պետական բյուջե | 0 |  |  |  |  |
| 3.2. ՏԻՄ բյուջե | - | - | - | - | - |
| 4. Եկամուտների և ծախսերի հաշվարկների մանրամասն ներկայացում (անհրաժեշտության դեպքում կարող է ներկայացվել հավելվածի տեսքով): | - | | | | |
| 4.1. Եկամուտների գնահատում |
| 4.2. Ծախսերի գնահատում |
| 5. Այլ տեղեկություններ (եթե այդպիսիք առկա են) | - | | | | |